Kansalliskirjasto muutti nykyisiin tiloihinsa Lalitpurissa, Rana-kaudella rakennetun Harihar Bhawan -palatsin eteläisen siiven ensimmäiseen kerrokseen vuonna 1961. Pääosa kansalliskirjaston kokoelmista jouduttiin sittemmin sulkemaan turvallisuussyistä yleisöltä kirjastorakennuksen vaurioiduttua vakavasti vuoden 2015 maanjäristyksessä. Tämän jälkeen kokoelmaa on säilytetty erään koulun tiloihin väliaikaisesti varastoituna (yhä tammikuussa 2018), osa säkkeihin pakattuna. Kirjojen ja muun materiaalin todettiin olevan alttiina erilaisten hyönteisten aiheuttamille aineistotuhoille.